Арад
Арад () е град и административен център на окръг Арад, Банат, Западна Румъния.

География 
Град Арад е разположен на десния бряг на река Муреш (на унгарски: Maros, немски: Mieresch).

Население 
Средногодишния естествен прираст на населението е -1,4 %. 14,6 % от населението е на под 15-годишна възраст, а 4,5 % са на над 75 години.

История 
Арад е споменат за първи път документално през 11 век. След първото монголско нашествие в Унгария през 1241 г., през втората половина на 13 век жителите на Арад издигат каменни укрепления около града. Османската империя завладява региона през 1551 г. и го държи до 1699 г. Тогава властта преминава в ръцете на Австрия, а после към Кралство Унгария. С построяването на нова крепост (между 1763 и 1783 г.), Арад става гарнизонен град и заедно с Тимишоара е важен военен пункт в югоизточната част на Унгария. Градът изиграва важна роля в борбата за независимост на Унгария през 1849 г. До юли 1849 г. Арад е защитаван от австрийския генерал Бергер, след което е превзет от унгарските въстаници и става техен основен опорен пункт. Оттук известният унгарски герой Лайош Кошут обявява на 11 август 1849 г. своята прокламация, с която предава военното и гражданско управление на града на Артур Гьоргей.

С мирния договор от Трианон от 1920 г. градът е предаден на Румъния. Заедно с днешното румънско население, в града има значително унгарско малцинство, както и други етнически групи (немци, българи).

Религии 
Градът е седалище на източноправославна епархия. Унгарското и българското малцинства са с католическо вероизповедание.

Стопанство 
Арад преживява бързо икономическо развитие. Още през 1834 е обявен от кайзер Франц I за „кралски свободен град“. През 1910 г. той е най-големият град в региона със своите 61 000 жители. През 2001 г. в града е открита първата електростанция, която свързва Румъния с европейската енергоразпределителна мрежа.

Образование 
В Арад има множество гимназии, източноправославна семинария и музикална консерватория.

Архитектура 
Арад е интересен, модерен град с активен културен живот. През центъра на града минава атрактивен, широк булевард от XIX век, обграден от представителни търговски и жилищни сгради, театър, православна и католическа катедрали, концертен дом и кметство (в неоренесансов стил).

Международни контакти

Побратимени градове 
  Атлит, Израел
  Фушун, Китай
  Гюла, Унгария
  Ходмезьовашархей, Унгария
  Гиватаим, Израел
  Печ, Унгария

Партньорски градове 
  Къклис (Kirklees), Великобритания
  Дитцинген, Германия
  Вюрцбург, Германия
  Тренчин, Словакия
  Татабаня, Унгария
  Зренянин, Сърбия

Външни препратки 

 Официален сайт на града 
 www.arad.info.ro 
 www.virtualarad.net

Арад